ТЭМА: **“Фарміраванне часавых уяўленняў”**

***Мэта:*** сістэматызаваць і расшырыць веды аб часавых уяўленнях.

***Задачы:***

-фарміраваць уменне арыентавацца ў часе, навучыць карыстацца табліцай мер часу для вызначэння працягласці падзей;

-развіваць пазнавальныя якасьці, увагу, памяць, мысленне;

-выхоўваць беражлівыя адносіны да часу

**Абсталяванне:** карткі, мнематабліцы, цыферблат гадзінніка, каляндар, наглядны матэрыял “Поры года”, табліца мер часу

I. Арганізацыйны момант

Празвінеў званок.

Пачынаецца ўрок.

Ціха сядзь за свой стол,

Пачынаем размову.

II. Псіхалагічны настрой

Уяві сабе кветку Дабра і добрага настрою, пакладзі яе паміж далонямі і заплюшчы вочы. Адчуй, як яна сагравае цябе: твае рукі, тваю душу. У думках змясці ўсё добрае, цудоўнае ад гэтай кветкі ў сваё сэрца. Адчуй, як дабро ўваходзіць у цябе, прыносіць табе радасць. У цябе з’яўляюцца новыя сілы: сілы здароўя, сілы шчасця і радасці.

Жадаю, каб цёплыя адчуванні і добры настрой суправаджалі цябе на нашым занятку.

Дэвізам сягодняшняга занятку будуць словы: “Вучымся берагчы час”.

III. Пастаноўка мэты і задач урока

Каб даведацца тэму ўрока, неабходна выканаць наступныя заданні:

1. Паглядзі ўважліва на лікі і скажы, які лік тут лішні і чаму?

5сут.7гадз.; 18гадз.35хв.; 5км 430м; 23мес.; 27г.3ст.

2. Кожны год прыходзяць да нас у госці: адзін сяды, другі малады, трэці скача, а чацвёрты плача (поры года)

3. Дзве сястры адна за другой

Прабягаюць круг за кругам:

Каратышка толькі раз,

Тая, што вышэй - кожны час. (стрэлкі гадзінніка)

Дык якая ж тэма сёняшняга ўрока? (Фарміраванне часавых уяўленняў)

-Значыць сёння на ўроку мы ўспомнім і замацуем усё, што ты ведаеш аб часе.

-А для чаго патрэбна знаць меры часу?

-Дзе ў жыцці прымяняюцца меры часу?

Праснуўшыся раніцай, мы адразу задаём пытанне:”Які час?”- і глядзім на гадзіннік, каб вырашыць ці пара ўставаць, або яшчэ можна крышку паспаць. І на працягу ўсяго дня помнім аб часе. Па часе ідзём у школу, чакаем, калі закончыцца ўрок, калі патрэбна ісці на сняданак, абед, ісці дадому пасля школы і г.д. І сапраўды, усё наша жыццё арганізавана па часу, і, цяжка ўявіць, як можна было б пражыць дзень, не сочачы за часам. Час дапамагае скласці распарадак дня. Па гадзінам мы вызначаем, чым павінны заняцца, або якая падзея хутка наступіць. Часта ў сваёй мове мы выкарыстоўваем немала выказванняў на гэту тэму:

-Няма часу (чымсьці заняты, іншую справу выканаць не можа).

-Час ляціць (не заўважаем, як хутка праходзіць час).

-Часу хоць адбаўляй (можна выканаць любую справу, так як няма чым заняцца).

-Эканоміць час (з карысцю выкарыстаць час).

IV. Актуалізацыя ведаў.

-Назаві цяпер усе меры часу, якія ты ведаеш.

-Колькі пор года?

-Колькі месяцаў?

V. Фарміравванне новых ведаў.

*1) Гульня “Растаў правільна”*

1.Разгледзь карткі з порамі года, назаві кожную пару года і раскладзі ў вызначанай паслядоўнасці.

2. Раскладзі малюнкі-карткі з усімі месяцамі па парадку.

*2) Гульня “Раскажы-ка”*

Расказ аб кожнай пары года. З 5-6 сказаў складзі апавяданне-гісторыю і абавязкова звяжы яе з часам года. Табе ў гэтым дапамогуць мнематабліцы.

Восень

Наступіла залатая восень. Восень пафарбавала лісце. Па небе плывуць шэрыя хмары. Дзьме моцны вецер. Птушкі адлятаюць у цёплыя краіны.Людзі восенню збіраюць ураджай садавіны і агародніны. Па начах здараюцца замаразкі.

Зіма

Да нас у госці прыйшла зіма. Яна накрыла зямлю белым пакрывалам. Сонца свеціць рэдка і мала. Бушуе завіруха, вые вецер, трашчыць мароз. Рэкі і лужыны пакрыты лёдам. Дрэвы стаяць без лістоў. Толькі на елках і соснах зялёныя іголкі. Людзі надзелі шубы, шпакі, цёплае адзенне.

Дзеці хутка скоцяцца з гары і бягуць наверх,

Але выйшла забаўнае здарэнне – два хлопчыкі перавярнуліся з санак прама ў курган снегу. Ім весела, яны смяюцца.

 Вясна

Наступіла вясна. Ласкавае веснавое сонейка прыгравае мацней.Растае снег, бягуць звонкія вясёлыя ручайкі. На дрэвах набухлі пупышкі. Хутка з’явіцца маладое зялёнае лісце. Птушкі вяртаюцца дамоў з цёплых краін. З’яўляюцца першыя матылькі, прачынаюцца насякомыя: пчолы, шмялі.

Лета

Летам ярка свеціць сонейка. На блакітным небе няма хмар. Летні дождж цёплы і кароткі. Дрэвы апранулі зялёнае лісце. Весела спяваюць звонкагалосыя птушкі ў лесе. Вакол шмат рознакаляровых кветак. Лятаюць матылькі, жукі і іншыя насякомыя. Цёпла. Людзі надзелі лёгкае адзенне. У лесе многа грыбоў і ягад. Жывёлы даглядаюць сваіх дзіцянят і робяць запасы ежы на зіму.

*3) Растаў дадзеныя адзінкі часу ў парадку ўзрастання (картка)*

|  |  |  |  |  |  |  |
| --- | --- | --- | --- | --- | --- | --- |
| 1 гадзіна | 1 месяц |  1 секунда | 1 хвіліна | 1 суткі | 1 стагоддзе |  1 год |
|  |  |  |  |  |  |  |

Устанавіць правільныя суадносіны, злучыўшы стрэлкамі

1 стагоддзе 60секунд 24 гадзіны

1 год 7сутак 1гадзіна

60мінут 1 суткі 1 хвіліна

30сутак або 31 суткі 100гадоў 365 або 366сутак

Значыць, мы с табой склалі табліцу суадносін мер часу (табліца).

З даўніх пор чалавек вядзе лік часу па гадзінніку. Першыя часы з’явіліся ў Вавілоне (сонечныя часы).

*4. Праца з цыферблатам (праца па гадзінніку)*

Выканаем практыкаванні ў вызначэнні часу (дэманструю на цыферблаце, а вучань называе час).

Колькі часу?

14гадз., 18гадз., 20гадз.25хв., 15гадз.15хв., 22гадз.20хв, 23гадз.30хв.

А цяпер вучань паказвае на гадзінніку 12 галз., 17гадз., 21гадз.40хв., 18гадз.10хв.

VI. Фізкультхвілінка

Паглядзі ўлева, паглядзі ўправа,

Годна падымі галаву.

І яшчэ раз налева, і яшчэ раз направа.

Уяві, быццам ідзеш велічава.

Плечы заігралі весела, гулліва.

Адзін, два, тры, чатыры.

Рукі ўверх падымем,

А патом іх апусцім.

Ты кісцямі патрасі,

крыху адпачні.

Улева, управа нахіліся,

Вакол сябе ты павярніся.

Удых носам, а выдых ротам.

Потым марш на месцы

Не спяшы, нам спакой на на душы.

VII. Замацаванне ведаў (рашэнне задач на вылічэнне часу)

Вучань устае ў 7 гадзін раніцы. Для збору ў школу яму патрэбна 55 хвілін. На дарогу ў школу вучань траціць 15 хвілін. У колькі гадзін вучань будзе ў школе.

1) 7 гадзін+55 хвілін=7гадзін 55хвілін.

2) 7 гадзін 55хвілін+15хвілін=8гадзін 10хвілін

З Мінска ў Маладзечна поезд ідзе 1гадзіну 30хвілін. Колькі гэта хвілін?

60 хвілін+30звілін=90 хвілін

Ваня лячыўся ў бальніцы 3тыдні. Колькі гэта сутак?

3×24гадзіны=72гадзіны (3сутак)

VIII. Самастойная работа (вылічыць час па гадзінніку)

6гадзін 20хвілін+2 гадзіны=…

8гадзін 25хвілін+ 5гадзін 30 хвілін=…

18 гадзін 15 хвілін +3 гадзіны 20 хвілін=…

*Праца па календару:*

-Назаві месяцы, у якіх 30 дзён?

-Пачатак года – гэта які месяц?

-Чаму адны лічбы чорныя, а другія чырвоныя?

-Назаві (пакажы) дзень, месяц твайго Дня нараджэння.

-Колькі дзён, тыдняў, месяцаў доўжыцца самая любімая пара года дзяцей – летнія канікулы?

Прачытай словы, напісаныя наадварот, запішы правільны варыянт у сшытак

КАЛЕЗДЯНАП

КАРОТЎА

АДАЕРС

РЕВЦАЧ

АЦІНТЯП

АМІЗ

АТОБУС

ЯЛЕЗДДЯН

Якое слова лішняе(зіма)? Як назваць гэтыя словы разам? (дні тыдня)

IX. Рэфлексія

Мне спадабалася твая праца на занятку. Малайчына!

На дошцы размешчана дрэва. У цябе на парце ляжаць зробленыя з паперы “плады”, “кветкі”, “лісточкі”. Калі для цябе гэты занятак быў карысны, прымацуй да дрэва яблыкі, калі цікавы – кветкі, калі складаны – лісточкі.